2022. május 13-án benyújtott kereset – Xpand Consortium és társai kontra Bizottság
(T-281/22. sz. ügy)
Az eljárás nyelve: angol
Felek
Felperesek: Xpand Consortium (Brüsszel, Belgium), NTT Data Belgique (Brüsszel), Sopra Steria Benelux (Brüsszel), Fujitsu Technology Solutions (Brüsszel) (képviselők: M. Troncoso Ferrer, L. Lence de Frutos és A. Rebollar Corrales ügyvédek)
Alperes: Európai Bizottság
Kérelmek
A felperesek azt kérik, hogy a Törvényszék:
semmisítse meg az Európai Bizottság BUDG19/PO/04 hivatkozási számú, közbeszerzési eljárást megszüntető 2022. március 3-i határozatát;
az alperest kötelezze a költségek viselésére.
Jogalapok és fontosabb érvek
Keresetük alátámasztása érdekében a felperesek négy jogalapra hivatkoznak.
Az első, az indokolási kötelezettség megsértésére és az Európai Bizottság által elkövetett nyilvánvaló értékelési hibára alapított jogalap, mivel a szolgáltatási szintre vonatkozó megállapodás érvényes kiválasztási szempont.
A második, a jogbiztonság és a bizalomvédelem elvének a megsértésére alapított jogalap, mivel az Európai Bizottság i. a BUDG19/PO/04 hivatkozási számú közbeszerzési eljárásban korlátozta magát a közbeszerzési dokumentumokban szereplő fogalmak általa végzett értelmezése során, majd megváltoztatta álláspontját, és mivel ii. az Xpand Consortiumban jogos elvárásokat keltett a szolgáltatási szintre vonatkozó megállapodás mint kiválasztási szempont jogszerűségét illetően.
A harmadik, a megfelelő ügyintézés elvének a megsértésére alapított jogalap, mivel az Európai Bizottság i. nem közölte a BUDG19/PO/04 hivatkozási számú közbeszerzési eljárás megszüntetését a költségvetési rendelet1 171. cikkében előírtaknak megfelelően a lehető leghamarabb, és ii. nem értesítette a lehető leghamarabb az Xpand Consortiumot a közbeszerzési eljárást megszüntető BUDG19/PO/04 hivatkozási számú, 2022. március 3-i határozatáról, valamint e határozat elfogadásának indokairól.
4.    A negyedik, az arányosság és az egyenlő bánásmód elvének a megsértésére alapított jogalap, mivel i. az Európai Bizottság a BUDG19/PO/04 hivatkozási számú közbeszerzési eljárás megszüntetésével más arányos intézkedések fennállása ellenére a legnagyobb terhet jelentő és a leghátrányosabb intézkedést fogadta el, és mivel ii. egy azonos tárgyú új közbeszerzési eljárás megindításával az Európai Bizottság indokolatlan versenyelőnyt biztosít az Xpand Consortium versenytársainak az ajánlattétel során.
____________
1     Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018. L 193., 1. o.; helyesbítés: HL 2019. L 60., 36. o.).